# Kay Tye

Kay Tye (Estats Units d'Amèrica, 1981), és una reconeguda neurocientífica estatunidenca i professora al Salk Institute for Biological Sciences. Estudia l'ús de tècniques de neuromodulació, com optogenètica, per tal d'identificar els circuits neuronals implicats en emoció innata, motivació i comportaments socials.

## Biografia

Kay Tye va créixer a Ithaca a l'estat de Nova York, on els seus pares treballaven a la Universitat Cornell. Els seus pares, Henry Tye i Bik Kwoon Tye, hi van emigrar des de Hong Kong. Es va llicenciar en ciència cognitiva al Massachusetts Institute of Technology (MIT) el 2003. Després de graduar-se, va passar un temps aprenent break dance i viatjant per Austràlia durant un any, abans de retornar a Universitat de Califòrnia a San Francisco (UCSF), on es va doctorar en neurociència, al laboratori de Patricia Janak. En la tesis de doctorat va demostrar l'increment en activitat neuronal a l'amígdala de rates que aprenen a associar un estímul amb una recompensa. Els seus esforços van resultar en una publicació a la revista científica Nature que guanyà els premis Donald B. Lindsley Prize in Behavioral Neuroscience i el premi Harold M. Weintraub Graduate Student Award. Tye va rebre el títol de doctor en neurociència el 2008.

## Recerca científica

Entre 2008 i 2009, Tye va treballar com a associada d'investigació post-doctoral al Ernest Gallo Clinic and Research Center a la Universitat de Califòrnia de San Francisco i més tard a la Universitat Stanford, entre 2009 a 2011. A Stanford, va treballar al laboratori de Karl Deisseroth, on va contribuir a l'aplicació de l'optogenètica, una tècnica que fa servir llum per activar o inhibir l'activitat a poblacions específiques de neurones al cervell.
Kay Tye va tornar al MIT el 2012, com a professor associat al Picower Institute for Learning and Memory. Va fer recerques per a comprendre com mecanismes neuronals similars a l'amígdala poden regular diferents comportaments en resposta a estímuls positius i negatius. Fent servir optogenètica per controlar l'activitat de les neurones en aquesta regió, el seu treball pretén disseccionar els circuits neuronals que comuniquen amb els circuits de recompensa i por. Seguint aquesta estratègia, Tye i el seu laboratori van identificar diferents poblacions de neurones, amb diferent funció, morfologia i expressió genètica i van confirmar que aquestes diferències estan associades amb diferents modes de processament d'informació resultant en un reforçament positiu i negatiu. El seu treball ha contribuït a entendre comportaments socials com ansietat i les bases de malalties psiquiàtriques.
També ha fet recerques sobre els circuits neuronals associats a l'alcoholisme. Va identificar alteracions cerebrals a ratolins que prediuen consum d'alcohol de forma compulsiva. Aquest tipus de recerca podria portar a entendre perquè algunes persones desenvolupen addicció a l'alcohol, mentre que d'altres no.
Tye va rebre el NIH Director's New Innovator Award el 2013 i el NARSA Youn Investigator Award el 2014. El 2014, va rebre el reconeixement MIT Technology Review T35, com una de les millors investigadores per sota de trenta-cinc anys per la seva aplicació d'optogenètica per identificar els circuits neurals implicats en ansietat i interacció social.
El novembre de 2019, Dr. Tye va fer una TED Talk a la National Academy of Sciences, sota el títol «What Investigating Neural Pathways Can Reveal About Mental Health».

## Publicacions

* Siciliano, C.A., Noamany, H., Chang, C.J., Brown, A.R., Chen, X., Leible, D., Lee, J.J., Wang, J., Vernon, A.N., Vander Weele, C.M., Kimchi, E.Y., Heiman, M., Tye, K.M. A cortical-brainstem circuit predicts and governs compulsive alcohol drinking. (2019) Science. 366(6468):1008-1012. DOI: 10.1126/science.aay1186

## Premis

* Society for Neuroscience (SFN) Young Investigator Award (2016)
* Daniel X. Freedman Award (2016)
* Presidential Early Career Award for Scientists and Engineers (PECASE) (2016)
* New York Stem Cell Foundation – Robertson Investigator (2015–2019)
* McKnight Scholar Award (2015–2018)
* Harold E. Edgerton Faculty Achievement Award (2015)
* NIMH (2014–2018)
* Sloan Research Fellow, Alfred P. Sloan Foundation (2014–2015)
* NARSAD Young Investigator Award (2014–2015)
* TR35, Technology Review's Top 35 Innovators Under 35 (2014)
* ACNP Associate Member (2014)
* NIH Director's New Innovator Award (2013–2018)
* Klingenstein Foundation Award (2013–2015)
* Whitehead Career Development Professorship (2013–2015)
* Whitehall Foundation Award (2012–2014)
* Kavli Foundation Frontiers Fellow
* Jeptha H. and Emily V. Wade Award (2012)
* Stanford University Post-Doctoral Award (2010)
* NRSA Post-Doctoral Research Fellow (2009–2012)
* European Brain and Behavior Society Post-Doctoral Fellow Award (2009)
* Harold M. Weintraub Graduate Student Award (2009)
* Donald B. Lindsley Prize (2009)
* NSF Graduate Research Fellow (2005–2008)

## Referències

* 1 2 Pandika, Melissa. «Getting cravings out of your head» (en anglès). [Consulta: 7 març 2020].
* 1 2 3 «Kay M. Tye – Tye Laboratory» (en anglès). [Consulta: 7 març 2020].
* ↑ Tye, Kay M.; Stuber, Garret D.; de Ridder, Bram; Bonci, Antonello; Janak, Patricia H. «Rapid strengthening of thalamo-amygdala synapses mediates cue–reward learning» (en anglès). Nature, 453, 7199, 01-06-2008, pàg. 1253–1257. DOI: 10.1038/nature06963. ISSN: 0028-0836. PMC: PMC2759353. PMID: 18469802.
* ↑ Ledford, Heidi; Petherick, Anna; Abbott, Alison; Nordling, Linda «From the frontline: 30 something science» (en anglès). Nature, 495, 7439, 01-03-2013, pàg. 28–31. DOI: 10.1038/495028a. ISSN: 0028-0836.
* ↑ Tye, Kay «Dissecting the Neural Circuits Encoding Positive and Negative Valence» (en anglès). Grantome.
* 1 2 Siciliano, Cody A. «Brain activity predicts which mice will become compulsive drinkers» (en anglès). [Consulta: 7 març 2020].
* ↑ «Kay M. Tye, Ph.D.» (en anglès), 24-03-2017. [Consulta: 7 març 2020].
* ↑ «Kay Tye | Innovators Under 35» (en anglès). [Consulta: 7 març 2020].
* ↑ «Meet the Innovators Under 35 - Group 4 - MIT Technology Review». [Consulta: 7 març 2020].
* ↑ Tye, Kay M. «Kay M. Tye | Speaker | TED» (en anglès). [Consulta: 7 març 2020].
* ↑ «Publications» (en anglès). [Consulta: 7 març 2020].